作者：辛弃疾
词牌/韵律：沁园春

paragraphs: 老子平生，笑尽人间，儿女怨恩。
况白头能几，定应独往，青云得意，见说长存。
抖擞衣冠，怜渠无恙，合挂当年神武门。
都如梦，算能争几许，鸡晓钟昏。
此心无有新冤。
况抱瓮年来自灌园。
但凄凉顾影，频悲往事，殷勤对佛，欲问前因。
却怕青山，也妨贤路，休斗尊前见在身。
山中友，试高吟楚些，重与招魂。